### מדריך למורה

### מסכת מגילה פרק ב משנה א

# קריאת מגילה לא לפי הסדר, בעל פה ובשפות שונות

המשנה עוסקת בהלכות שונות הקשורות לקריאת המגילה

**משך ההוראה**: שיעור אחד

נוסח המשנה

## הַקּוֹרֵא אֶת הַמְּגִלָּה לְמַפְרֵעַ – לֹא יָצָא.

## קְרָאָהּ עַל פֶּה, קְרָאָהּ תַּרְגּוּם, בְּכָל לָשׁוֹן – לֹא יָצָא.

## אֲבָל קוֹרִין אוֹתָהּ לַלּוֹעֲזוֹת בְּלַעַז.

## וְהַלּוֹעֵז שֶׁשָּׁמַע אַשּׁוּרִית - יָצָא.

מבנה:

זיהוי מילות הדין – יצא / לא יצא במשנה והבנת משמעותן (יצא- קיים את המצווה, לא יצא- לא קיים את המצווה ועליו לקרוא את המגילה שנית)

מומלץ בשלב זה להראות ש- **קראהּ = קרא אותה** (למה הכוונה במילה אותה?)

במסגרת לימוד המבנה יכירו הילדים את תרשים הכאמד"ט (פירוט ב'מיומנויות')

תוכן

הַקּוֹרֵא אֶת הַמְּגִלָּה לְמַפְרֵעַ – לֹא יָצָא.

התלמידים יבינו מהי קריאה למפרע, יבינו מה הבעיה בקריאה כזו, ויישמו בהכרעה ב'מחלוקת' שבין הילדים.

קְרָאָהּ עַל פֶּה, קְרָאָהּ תַּרְגּוּם, בְּכָל לָשׁוֹן – לֹא יָצָא.

לפנינו שלושה מקרים:

על פה – התלמידים ידעו שכל קריאה שאינה ממגילה כשרה שכתובה על קלף נחשבת קריאה בעל פה (כולל קריאה מספר מודפס)

תרגום ובכל לשון – כאן מדובר על אדם שיודע עברית – ולכן עליו לשמוע את המגילה דווקא בעברית, אפילו אם הוא דובר שפות אחרות.

אֲבָל קוֹרִין אוֹתָהּ לַלּוֹעֲזוֹת בְּלַעַז

כאשר אדם אינו דובר עברית – הוא יכול לשמוע את המגילה בשפה שהוא מבין.

וְהַלּוֹעֵז שֶׁשָּׁמַע אַשּׁוּרִית - יָצָא.

באופן 'מפתיע', אדם שאינו דובר עברית יכול לצאת ידי חובה גם בקריאה באשורית-עברית. התלמידים יכריעו את ההלכה במצבים שונים: אבא קורא בארמית ובאנגלית, הדוד מאמריקה שלא מבין עברית יגיע לפורים – באיזו שפה עליו לשמוע את המגילה (התשובה היא – גם באנגלית וגם בעברית הוא יוצא ידי חובה)

נסכם:

|  |  |  |
| --- | --- | --- |
|  | מבין עברית | אינו מבין עברית |
| שמע את הקריאה  בעברית | יצא | יצא |
| שמע את הקריאה  בשפה אחרת | לא יצא | יצא |

מיומנות

תרשים כאמד"ט:

לאחר קצת יותר ממחצית, תלמידינו בשלים להכיר את תרשימי הכאמד"ט. במהלך יחידה זו יכירו התלמידים את תרשים הכאמד"ט, ויטעמו מעט מהתועלת שאפשר להפיק ממנו. כמובן, בלשלב זה הם לא יידרשו למלא את התרשים בעצמם, אלא רק יכירו את התרשים ויראו כמה מידע על המשנה ניתן להפיק ממנו.

הַקּוֹרֵא אֶת הַמְּגִלָּה

לְמַפְרֵעַ

וְהַלּוֹעֵז שֶׁשָּׁמַע אַשּׁוּרִית

אֲבָל קוֹרִין אוֹתָהּ לַלּוֹעֲזוֹת

בְּכָל לָשׁוֹן

קְרָאָהּ תַּרְגּוּם

קְרָאָהּ עַל פֶּה

בְּלַעַז

לֹא יָצָא

יָצָא

לֹא יָצָא

נוכל לשאול: כמה מקרים יש במשנה? בכמה מקרים הדין הוא **לא** **יצא**? (השאלה ההפוכה מעט קשה, שכן גם במקרה אבל קורין אותה ללועזות הדין הוא שיצאו בקריאה בלעז, אלא שאין כאן מילת דין קלה לזיהוי)

משמעות

נעמיק בחשיבות הקריאה על פי הסדר הנכון. במגילה אין נס גלוי, ההשגחה נסתרת ('אסתר'), ומתגלה רק בתזמון המדהים של האירועים. אם נקרא שלא על פי הסדר הנכון – אנו עלולים לא לראות כיצד ה' כיוון את סדר האירועים עד להצלה המדהימה של עם ישראל.

התלמידים יעניינו במגילה ויסדרו את האירועים לפי הסדר הנכון.